<classify> Hayo yamesemwa na Katibu Mkuu wa BMT, Mohamed Kiganja wakati akifunga mafunzo ya walimu wa mchezo wa riadha kwa watoto wa shule za msingi kwenye Uwanja wa Taifa.Kiganja alisema kuwa mbio za Kilimanjaro ni kubwa lakini zimejaa ubabaishaji wa kina aina, hasa upande wa usimamizi.Alisema watu badala ya kuchukua wataalamu wa riadha ili wausimamie vizuri, wamekuwa wakichukua mashemeji zao na watu wengine wasioujua mchezo huo na kuuvuruga.Pia aliigeukia RT na kuishangaa kwa kukaa kimya licha ya kuwepo ubabaishaji huo mkubwa katika mbio hizo, ambazo hushirikisha watu wengi kutoka ndani na nje ya nchi.Kiganja aliwataka viongozi wa RT kwa kushirikiana na waandaaji kurekebisha makosa na kuboresha mbio hizo za kila mwaka.Pia Kiganja aliilaumu mikoa ya Arusha na Manyara kwa kuharibu mchezo wa riadha kwa mawakala kuwapeleka wanariadha nje ya nchi bila ya kufuata taratibu.Mikoa ya Arusha na Manyara wanaharibu sana riadha kwa kuwapeleka wanariadha katika mbio nje ya nchi bila ya kupata vibali RT, alisema na kutaka wachukuliwe hatua.Mkurugenzi wa Kilimanjaro Marathon, John Bayo alisema jana kwa njia ya simu kutoka Arusha kuwa, mbio hizo zinaendeshwa kwa kufuata taratibu zote za Shirikisho la Kimataifa la mchezo huo, IAAF.Alisema hakuna ubabaishaji wowote, kwani RT imekuwa ikishirikishwa vilivyo na kutoa watalaamu wake, ambao hutoa mafunzo na kusimamia mbio hizo.Alisema mwaka huu RT ilitoa wataalamu wake wa kamati ndogo ya mbio za barabarani, ambao ni Rehema Killo, Meta Petro pamoja na Zacharie Balie.Bayo alisema kabla ya mashindano hayo kuliendeshwa mafunzo yaliyotolewa na Filbert Bayi, ambaye ni mtaalamu wa riadha na mjumbe wa Kamati ya Ufundi ya IAAF.  <topic>: michezo 